## Pravilnik o troškovima za usluge i postupke koje provodi Zavod za sjemenarstvo i rasadničarstvo

### NN 17/2009 (6.2.2009.), Pravilnik o troškovima za usluge i postupke koje provodi Zavod za sjemenarstvo i rasadničarstvo

**MINISTARSTVO POLJOPRIVREDE, RIBARSTVA I
RURALNOG RAZVOJA**

348

Na temelju članka 74. Zakona o sjemenu, sadnom materijalu i priznavanju sorti poljoprivrednog bilja (»Narodne novine« broj 140/05, 35/08) i članka 15. Zakona o zaštiti biljnih sorti (»Narodne novine« broj 131/97, 62/00, 67/08) ministar poljoprivrede, ribarstva i ruralnog razvoja donosi

PRAVILNIK

O TROŠKOVIMA ZA USLUGE I POSTUPKE KOJE PROVODI ZAVOD ZA SJEMENARSTVO I RASADNIČARSTVO

TEMELJNE ODREDBE

Članak 1.

Ovim Pravilnikom propisuju se troškovi za usluge i postupke koje provodi Zavod za sjemenarstvo i rasadničarstvo (u daljnjem tekstu: Zavod), vrijeme i način uplate tih sredstava.

Članak 2.

Troškovi za usluge i postupke koje obavlja Zavod su sljedeći:

1. troškovi za ispitivanje sorti u pokusnom polju i laboratoriju u postupku priznavanja sorti poljoprivrednog bilja. Postupak priznavanja sorte obuhvaća ispitivanja gospodarske vrijednosti sorte (VCU) i ispitivanja za utvrđivanje prepoznatljivosti, ujednačenosti i postojanosti sorte (DUS);

2. troškovi za dodjeljivanje i trajanje oplemenjivačkog prava;

3. troškovi za provođenje stručnog nadzora nad proizvodnjom sjemena i sadnog materijala;

4. troškovi za izdavanje certifikata o sjemenu i certifikata o sadnom materijalu na pakiranju i uz otpremnicu;

5. troškovi za utvrđivanje kvalitete sjemena (čistoća, klijavost, sadržaja vlage, zdravstveno stanje) i ostale analize;

6. troškovi za uzorkovanje, vođenje evidencije, čuvanje uzoraka i izdavanje izvješća.

Članak 3.

Troškovi za usluge i postupke koje provodi Zavod na temelju ovoga Pravilnika čine umnožak pripadajućih bodova i vrijednosti boda koju utvrđuje ministar, a objavljuje se na web-stranicama: www.mps.hr i www.zsr.hr

TROŠKOVI ZA POSTUPAK PRIZNAVANJA SORTI

Članak 4.

1) Trošak zaprimanja zahtjeva za priznavanje sorte i zahtjeva za obnavljanjem upisa sorte u Sortnu listu Republike Hrvatske i njegovo objavljivanje u Službenom glasilu Zavoda iskazano u bodovima iznosi: 1500

2) Troškovi ispitivanja gospodarske vrijednosti sorte (VCU) po vrstama i skupinama bilja za svaku godinu ispitivanja iskazano u bodovima iznose:

3) Kukuruz 5500

4) Krmno bilje 5000

5) Šećerna repa i uljana repica 8000

6) Soja i suncokret 6000

7) Krumpir 8500

8) Ozima i jara pšenica 5000

9) Ozimi i jari ječam 5000

10) Jara zob, triticale i raž 5000

11) Industrijska cikorija 5000

12) Kemijska analiza ozime i jare pšenice u
1. godini ispitivanja 4500

13) Kemijska analiza ozimog i jarog ječma u
1. godini ispitivanja 2350

14) Kemijska analiza jare zobi, triticale i raži u
1. godini ispitivanja 1100

Članak 5.

1) Troškovi ispitivanja za utvrđivanje prepoznatljivosti, ujednačenosti i postojanosti sorte (DUS) po vrsti odnosno skupini bilja iskazano u bodovima godišnje iznose:

1) ozima pšenica 5000

2) ozimi i jari ječam 5000

3) kukuruz
– hibrid 5000
– roditeljska komponenta 5000

4) ozima i jara zob 5000

5) ozimi i jari triticale  5000

6) ozimi i jari Triticum durum 5000

7) soja 5000

2) Za vrste odnosno skupine bilja koje nisu navedene u stavku 1. ovoga članka, naknada za korištenje postojećih rezultata DUS ispitivanja iz neke od zemalja članica Međunarodne unije za zaštitu novih biljnih sorti (UPOV), plaća se u visini stvarnih troškova.

TROŠKOVI ZA DODJELJIVANJE I TRAJANJE OPLEMENJIVAČKOG PRAVA

Članak 6.

1) Troškovi zaprimanja zahtjeva za dodjeljivanje oplemenjivačkog prava i njegovu objavu u Službenom glasilu Zavoda iznose: 1500

2) Troškovi godišnje naknade za vrijeme trajanja oplemenjivačkog prava iznose:

• od prve do treće godine 250

• za četvrtu godinu 300

• za petu godinu 350

• za šestu godinu 400

• za sedmu godinu 450

• za osmu godinu 500

• za devetu godinu 550

• za desetu godinu 600

• za jedanaestu godinu 650

• za dvanaestu godinu 700

• za trinaestu godinu 750

• za četrnaestu godinu 800

• za petnaestu godinu i za svaku godinu do kraja
trajanja oplemenjivačkog prava 1000

3) Iznos godišnje naknade za vrijeme trajanja oplemenjivačkog prava uplaćuju se za tekuću godinu do 31. siječnja.

Članak 7.

1) Troškovi godišnje naknade za postupak održavanja sorata ratarskog bilja i povrća na sortnoj listi iznose:

• od prve do treće godine 250

• za četvrtu godinu 300

• za petu godinu 350

• za šestu godinu 400

• za sedmu godinu 450

• za osmu godinu 500

• za devetu godinu 550

• za desetu godinu 600

• za jedanaestu godinu 650

• za dvanaestu godinu 700

• za trinaestu godinu 750

• za četrnaestu godinu 800

• za petnaestu godinu i za svaku godinu do kraja
trajanja oplemenjivačkog prava 1000

2) Iznos godišnje naknade za postupak održavanja sorte na sortnoj listi uplaćuje se za tekuću godinu u dva dijela:

– prvi dio do 30. lipnja

– drugi dio do 30. studenog.

TROŠKOVI ZA PROVOĐENJE STRUČNOG NADZORA

NAD PROIZVODNJOM SJEMENA I SADNOG MATERIJALA

Članak 8.

1) Troškovi za provođenje stručnog nadzora nad proizvodnjom sjemena poljoprivrednog bilja, ovisno o vrsti odnosno skupini bilja i broju pregleda iznose:

|  |  |  |  |
| --- | --- | --- | --- |
| Kultura | Osnovna naknada | Osnovna površina (do ha) | Svaki daljnji ha |
| ŽITARICE | | | |
| PŠENICA, JEČAM, ZOB, RAŽ, TRITICALE, HELJDA | 1200 | 20 | 50 |
| SIRAK, PROSO, SUDANSKA TRAVA | 2400 | 20 | 60 |
| KUKURUZ\* | 3600 | 20 | 180 |
| ULJARICE I PREDIVO BILJE | | | |
| SUNCOKRET | 2400 | 15 | 120 |
| SOJA | 1200 | 20 | 50 |
| ULJANA REPICA | 1200 | 20 | 50 |
| LAN, KONOPLJA | 2400 | 20 | 50 |
| REPE | | | |
| ŠEĆERNA REPA | 2400 | 10 | 300 |
| STOČNA REPA | 2400 | 10 | 300 |
| KRMNO BILJE | | | |
| LEGUMINOSAE | 2400 | 10 | 60 |
| TRAVE\* | 1200 | 10 | 60 |
| OSTALE VRSTE | 1200 | 10 | 50 |
| KRUMPIR | | | |
| KRUMPIR | 4800 | 10 | 240 |
| POVRĆE | | | |
| GRAŠAK, BOB | 2400 | 5 | 180 |
| GRAH MAHUNAR I ZRNAŠ  – niski  – visoki | 2400  2400 | 5  1 | 180  180 |
| RAJČICA | 2400 | 1 | 180 |
| PAPRIKA | 2400 | 1 | 180 |
| PATLIDŽAN | 2400 | 1 | 180 |
| KRASTAVAC | 2400 | 1 | 180 |
| DINJA | 2400 | 1 | 180 |
| LUBENICA | 2400 | 1 | 180 |
| TIKVICA | 2400 | 1 | 180 |
| SALATA, ENDIVIJA | 2400 | 1 | 180 |
| ŠPINAT, MATOVILAC, ROTKVICA\* | 2400 | 1 | 180 |
| MRKVA, PERŠIN, PASTRNJAK, CELER\* | 2400 | 1 | 300 |
| POSTRNA REPA, ROTKVA | 2400 | 1 | 300 |
| CIKLA, BLITVA, RADIČ\* | 2400 | 1 | 300 |
| LUK, PORILUK | 2400 | 1 | 300 |
| KUPUS, KELJ, CVJETAČA  I KORABICA\* | 2400 | 1 | 300 |
| ČEŠNJAK | 2400 | 1 | 180 |
| DUHAN | | | |
| DUHAN | 2400 | 1 | 180 |

\* Obračunava se kao jedna vrsta. Kod kukuruza se zbrajaju površine hibrida FAO grupa 100–400 i 500–700.

2) Obračun stručnog nadzora nad sjemenskim usjevima:

1. vrši se po proizvođaču i proizvodnoj površini (parceli). Pod jednom proizvodnom površinom (parcelom) podrazumijeva se i više parcela koje nisu međusobno udaljene više od 5 km;

2. prvih 50% ukupne naknade uplaćuje se kod prijave sjemenskih usjeva, a drugih 50% nakon zadnjeg pregleda;

3. u slučaju odbijanja proizvodne površine u prvom pregledu, naplaćuje se samo 50% naknade;

4. u slučaju odbijanja proizvodne površine u drugom pregledu naplaćuje se ukupna naknada;

5. u slučaju kada je moguće obaviti stručni nadzor nad proizvodnjom sjemena više vrsta povrtnih kultura u jednom pregledu obračunava se kao jedna vrsta.

3) Nadzor nad proizvodnjom sjemena pod stručnom kontrolom iznosi 55% vrijednosti propisane u stavku 1. ovoga članka.

Članak 9.

1) Naknada za provođenje stručnog nadzora nad proizvodnjom poljoprivrednog sadnog materijala, ovisno o vrsti, iznosi:

– za voćne sadnice:

3600 osnovna naknada

0,07/komad za količinu iznad 20 000

– za lozni sadni materijal:

3600 osnovna naknada

0,04/komad za količinu iznad 40 000

2) Pod jednim rasadnikom podrazumijeva se više lokacija na kojima jedan proizvođač uzgaja sadni materijal ako ne prelazi tri lokaliteta međusobno udaljena više od 50 km.

3) Osnovica za obračun je količina utvrđena pri drugom pregledu.

4) 50% fiksnog iznosa naknade uplaćuje se kod prijave sadnog materijala, a preostali dio nakon zadnjeg pregleda.

Članak 10.

1) Nadzor nad matičnim nasadima loze i voćnih vrsta 1500/matičnjak

2) Pod jednim matičnjakom podrazumijeva se više lokacija na kojima jedan proizvođač uzgaja matične biljke ako ne prelazi tri lokaliteta međusobno udaljena više od 50 km.

TROŠKOVI ZA IZDAVANJE CERTIFIKATA O SJEMENU I SADNOM MATERIJALU POLJOPRIVREDNOG BILJA

Članak 11.

Troškovi za certifikate o sjemenu i sadnom materijalu na pakiranju i uz otpremnicu iznose u bodovima:

1. Certifikat uz otpremnicu 160

2. Certifikat na pakiranju

– za sjeme namijenjeno stavljanju na tržište
Republike Hrvatske 0,164

– za sjeme namijenjeno izvozu (OECD certifikat) 0,3

za sadni materijal

– pojedinačno pakiranje 0,22

– zbirno pakiranje 0,32

3. Vezice s nepovratnim mehanizmom za plombiranje osnovnih pakiranja

– jedna vezica 0,50

TROŠKOVI ZA PROVOĐENJE NADZORA NAD PLOMBIRANJEM I OZNAČAVANJEM SJEMENA I SADNOG MATERIJALA

Članak 12.

1) Stručni nadzor nad plombiranjem i označavanjem reprodukcijskog materijala (sjeme i sadni materijal voća i vinove loze): 1000 /dan (8sati)

(najmanji broj dana pri jednom pozivu je 5 dana)

2) Nadzor pod stručnom kontrolom plombiranja i označavanja poljoprivrednog reprodukcijskog materijala (sjeme i sadni materijal voćnih vrsta i vinove loze) 2000/god

TROŠKOVI ZA PROVOĐENJE PROVJERE UVJETA ZA UPIS U UPISNIK

Članak 13.

1) Provjera uvjeta za upis u Upisnik dobavljača sjemena i Upisnik dobavljača sadnog materijala 500

2) Provjera uvjeta za upis u Upisnik laboratorija 2000

3) Provjera uvjeta za upis u Upisnik uzorkivača 2000

TROŠKOVI ZA ISPITIVANJE KVALITETE POLJOPRIVREDNOG SJEMENA

Članak 14.

1) Troškovi za ispitivanje kvalitete sjemena, ovisno o namjeni ispitivanja, biljnoj vrsti i broju uzoraka, iznose u bodovima:

1. Ispitivanje čistoće sjemena

|  |  |  |  |
| --- | --- | --- | --- |
| Biljna vrsta | | Bodova/analiza | |
| Čistoća | Prisutnost drugih vrsta i korova |
| 1. | Žitarice (pšenica, ječam, zob, raž, tritikale, kukuruz), suncokret, krupnozrne leguminoze (grašak, grah, soja, lupina), krupno sjeme povrća, krastavci, dinja, lubenica, bundeva, tikva, ricinus | 75 | 150 |
| 2. | Brassica spp., Raphanus spp., proso, muhar, sirak, stočni grašak, grahorica, konoplja, šećerna repa, stočna repa, cikla, luk, paprika, rajčica, patlidžan, špinat, endivija, salata, krupno sjeme cvijeća |  | 90 |
| 3. | Krupnozrne trave, sitno sjeme cvijeća, djetelina, lucerna, smiljkita, sjeme voća i šumskog drveća | 100 | 195 |
| 4. | Sitnozrne trave, peršin, mrkva, celer, mak, duhan | 105 | 210 |
| 5. | Smjese: 2 komponente 3–5 > 5 komponenti | 125 180 225 | – |
| 6. | Lukovice i lučica luka | 105 | – |

2. Ispitivanje klijavosti

|  |  |  |
| --- | --- | --- |
| Metoda (ovisno o biljnoj vrsti) | | Bodova /analiza |
| 1. | Dužina trajanja ispitivanja do:  14 dana  21 dan  28 dana  Ispitivanje klijavosti smjesa zaračunava se posebno za svaku biljnu vrstu zastupljenu u smjesi prema dužini trajanja ispitivanja | 150  180  195 |
| 2. | Beta spp. i Cucumis spp. | 210 |

3. Ispitivanje sadržaja vlage u sjemenu

|  |  |  |
| --- | --- | --- |
| Metoda (ovisno o biljnoj vrsti) | | Bodova /analiza |
| 1. | 130–133 °C, 1–4 sata | 100 |
| 2. | 103☐2 °C, 17 sati | 150 |

4. Ispitivanje zdravstvenog stanja sjemena

|  |  |  |
| --- | --- | --- |
| Metoda (ovisno o biljnoj vrsti) | | Bodova /analiza |
| 1. | Pregled naturalnog sjemena | 100 |
| 2. | Test ispitivanja za prisutnost spora Tilletia spp. | 240 |
| 3. | Metoda filter-papira, metoda izmrzavanja | 300 |
| 4. | Metoda hranjive podloge | 480 |
| 5. | Dokazivanje zaraze embrija s Ustilago sp. | 745 |

5. Ostale analize

|  |  |  |
| --- | --- | --- |
| Analiza | | Bodova /analiza |
| 1. | Masa 1000 zna | 80 |
| 2. | Hektolitarska masa | 80 |

6. Uzorkovanje

|  |  |  |
| --- | --- | --- |
| Vrsta troškova | | Bodova |
| 1. | Uzorkovanje po satu | 75 |
| 2. | Putni troškovi po km | 1/4 cijene benzina |
| 3. | Dnevnice po danu | važeće |

7. Ostali troškovi

|  |  |
| --- | --- |
| Opis troškova | Bodova |
| Evidencija i čuvanje uzoraka | 50 |
| Vođenje dokumentacije i ispis izvješća | 50 |

Ukupnu visinu troškova usluge čini zbroj bodova pojedinačnih analiza na jednom uzorku sjemena koje su sadržane u zahtjevu za ispitivanje.

2) Radionice za redovnu obuku

Obuka uzorkivača 500

Obuka analitičara (po temi) 1500

3) Kontrola uvezenog sjemena 500/uzorak

(10% partija sjemena u kontrolnom polju)

Članak 15.

Troškove iz članka 2. do 14. ovoga Pravilnika podnositelj zahtjeva uplaćuje na žiroračun Zavoda za sjemenarstvo i rasadničarstvo s naznakom »Troškovi za usluge i postupke koje provodi Zavod za sjemenarstvo i rasadničarstvo«.

Prijelazne i završne odredbe

Članak 16.

Danom stupanja na snagu ovoga Pravilnika prestaju važiti odredbe Pravilnika o upisu sorti u sortnu listu, upisu u Upisnik održivača sorti poljoprivrednog bilja i troškovima održavanja sorti (»Narodne novine« broj 73/06) kojima se uređuju troškovi održavanja sorti, Pravilnika o visini troškova postupka priznavanja sorti (»Narodne novine« broj 93/02), Pravilnika o visini naknade troškova utvrđivanja kakvoće poljoprivrednog sjemena (»Narodne novine« broj 92/02), Pravilnika o visini troškova provođenja stručnog nadzora nad proizvodnjom sjemena i sadnog materijala i deklariranja sjemena i sadnog materijala poljoprivrednog bilja (»Narodne novine« broj 72/01) i Pravilnika o visini troškova postupka za stjecanje i trajanje oplemenjivačkog prava (»Narodne novine« broj 63/01).

Članak 17.

Ovaj Pravilnik stupa na snagu danom objave u »Narodnim novinama«.

Klasa: 011-02/08-01/22
Urbroj: 525-2-08-1
Zagreb, 26. siječnja 2009.

Ministar
mr. sc. Božidar Pankretić, v. r.

Pravilnik, NN 17/2009-348
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)